Քեյթ Միդլթոնի նշանադրության զգեստն այժմ հասանելի է բոլորին | ARKA Style - Հայկական ժամանցային պորտալ
Քեյթ Միդլթոնի նշանադրության զգեստն այժմ հասանելի է բոլորին
21 հուլիսի 2015, 19:11	Աստղային կյանք	Արքայազն Ուիլյամի հետ նշանադրության ժամանակ Քեյթ Միդլթոնի հագած նրբագեղ կապույտ զգեստը կարելի է ձեռք բերել առցանց խանութներում և բուտիկներում, գրում է Hellomagazine.com–ը։
2010թ.–ին Սուրբ Ջեյմսի պալատում ԶԼՄ–ների ներկայացուցիչների հետ հանդիպման ժամանակ Քեյթի հագին Issa London ապրանքանիշի մուգ կապույտ զգեստ էր։ Եվ հենց այդ օրը արքայազնը և Քեմբրիջի ապագա դքսուհին հայտարարեցին իրենց հարսանիքի մասին։
Ինչպես գրում է հրատարակությունը, այդ թագավորական զգեստը, որով Քեյթը հիասքանչ տեսք ուներ, այժմ կարելի է ձեռք բերել Harvey Nichols խանութում 575 ֆունտ ստեռլինգով։
Issa London բրիտանական ապրանքանիշն ուրախացրել է բոլոր աղջիկներին և նրանց արքայադուստր զգալու հնարավորություն նվիրել` լեգենդար զգեստը վերաթողարկելով վաճառքի համար։ -0-